﻿Ministerul Educaţiei al Republicii Moldova Marina MORARI EDUCAŢIA MUZICALĂ GHID de implementare a curriculumului modernizat pentru învăţământul primar/gimnazial Chișinău, 2011 Elaborat în cadrul proiectului „Modernizarea și implementarea Curriculumului din Învățămîntul secundar general și dezvoltarea standardelor educaționale din perspectiva școlii prietenoase copilului”, finanțat de UNICEF Moldova, aprobat la ședința Consiliului Național pentru Curriculum, prin ordinul ministrului Educației nr. 597 din 30 iunie 2011. Autor: Marina MORARI ARGUMENT Curriculumul disciplinar reprezintă instrumentul didactic şi documentul reglator principal, elaborat în baza standardelor educaţionale de competenţă şi de conţinut, care consemnează un traseu educaţional obligatoriu la o disciplină anumită, pe un parcurs educaţional determinat. Modernizarea curriculumului reprezintă o etapă firească a procesului de dezvoltare curriculară, determinată de necesităţile reformei învăţămîntului în Republica Moldova în vederea asigurării calităţii educaţiei şi a compatibilităţii cu standardele europene. Tendinţele actuale de modernizare în domeniul învăţămîntului general sugerează cîteva direcţii și anume [26]:  comutarea accentului dinspre finalităţi bazate pe obiective educaţionale spre finalităţi bazate pe competenţe școlare;  organizarea integrată a obiectivelor pentru transformarea şi derivarea acestora din competenţe;  racordarea tuturor pieselor curriculare la cerinţele reale ale vieţii şi asigurarea calităţii educaţiei;  comutarea dinspre un curriculum fragmentat și divizat spre un curriculum integralizat;  articularea creativă a cunoştinţelor, deprinderilor, atitudinilor achiziţionate la lecţii în diverse situaţii de viaţă privată, profesională, publică. Astfel, curriculumul modernizat marchează trecerea de la un enciclopedism al cunoaşterii, imposibil de atins, la o cultură a acţiunilor contextualizate; de la asimilarea unor sisteme de cunoştinţe la focalizarea actului didactic pe achiziţii finale ale elevului şi stăpînirea competenţelor necesare în viaţă. Curriculumul modernizat la Educaţia muzicală (2010) îşi propune să răspundă cerinţelor actuale ale societăţii în întregime și ale educaţiei muzicale în special. Elaborarea curriculumului modernizat la Educaţia muzicală s-a axat pe formarea de competenţe şi centrarea procesului educaţional pe elev. S-a elaborat curriculumului modernizat la Educaţia muzicală în funcţie de pedagogia competenţelor, didactica funcţională şi Concepţia educaţiei muzicale în Republica Moldova. Prezentul ghid facilitează trecerea lentă de la o dimensiune formală (curriculum școlar), unde se pune accent pe probleme teoretice și metodologice, la una acţională, pragmatică, de organizare a instruirii (didactica educaţiei muzicale), fiind, pentru profesori, o introducere în didactica formării competenţelor muzicale. Ghidul de față se adresează profesorilor de educaţie muzicală, învăţătorilor claselor primare (care şi-au asumat responsabilitatea pentru predarea disciplinei Educaţie muzicală), părinţilor şi factorilor de decizie. I. Concepţia, principiile, structura şi conţinutul curriculumului modernizat Procesul de modernizare a curriculumului şcolar a derulat în perioada mai 2009 – aprilie 2010. Realizarea procesului propriu-zis de modernizare a curriculumului la Educaţia muzicală a fost precedată de analiza rezultatelor evaluării curricula în raport cu următoarele criterii: structura generală a curricula; concepţia disciplinei; sistemul de obiective; sistemul de conţinuturi; sistemul metodologic; transdisciplinaritatea; interculturalitatea etc. În cadrul evaluării curricula s-au identificat următoarele carențe [14]: În unele clase s-a stabilit un nivel sporit al complexităţii materiei predate în raport cu posibilităţile elevilor şi timpul rezervat pentru însuşire. Practica şcolară a demonstrat supradozarea informaţională a unor conţinuturi curriculare, în special în manuale şi suporturi didactice. S-au evidenţiat unele incoerenţe în prezentarea sistemului de obiective în curricula și eșalonarea conținuturilor de învățare. S-a resimţit necesitatea evidenţierii componentei valorice şi comportamentale/atitudinale în formarea elevului. O deosebită atenţie i-a revenit analizei perspectivelor structurale ale curriculumului. Pentru aceasta, în metodologia evaluării şi în selectarea metodelor de investigaţie s-au luat în consideraţie principiile care gestionează construcţia curriculară [26, p.7]:  analiza necesităţilor societăţii şi elevilor, conţinuturilor instruirii, finalităţilor, scopurilor şi obiectivelor unei acţuiuni educative;  conţinutul căilor, mijloacelor şi activităţilor care conduc la atingerea acestor scopuri;  evaluarea acţiunilor realizate. Studiul a fost precedat de un şir de analize teoretice care au făcut posibilă determinarea principiilor, care valorează construcţia curricular [18, pag. 4]: Principii generale:  Principiul adecvării curriculumului la contextul socio-cultural naţional şi internaţional;  Principiul permeabilităţii faţă de evoluţiile actuale ale problematicii curriculumului;  Principiile coerenţei relaţiei dintre curriculum şi finalităţile sistemului de învăţămînt şi a relaţiei dintre diferitele componente intrinseci ale curriculumului;  Principiul pertinenţei în formularea obiectivelor educaţionale, în opţiunea privind gruparea ariilor curriculare şi în selecţia conţinuturilor.  Principiul articulării optime în plan orizontal şi vertical a tuturor elementelor în cadrul procesului curricular. Principii specifice:  Cunoaşterea şi înţelegerea curriculumului ca program educaţional, a contextului organizaţional, normativ şi a nevoilor actorilor care au generat proiectarea acestuia;  Determinarea cadrului conceptual şi a metodologiei de evaluare;  Evaluarea eficacităţii curriculumului ca proiect educaţional impune explicarea clară a acţiunilor educaţionale proiectate prin curriculum  Evaluarea curriculumului trebuie să se fundamenteze pe certitudinea că efectele sînt urmarea aplicării acelui program educaţional;  Identificarea soluţiilor de ameliorare a curriculumului pe baza unei analize sistematice şi a unui ansamblu coerent, pertinent şi comprehensiv de criterii şi indicatori;  Metodele utilizate pentru sintetizarea informaţiilor trebuie să fie fiabile;  Estimarea timpului, a costurilor şi a resurselor necesare. Evaluarea curriculumului şcolar în învăţămîntul secundar general a fost realizată din perspectiva următoarelor dimensiuni:  conceptual/funcţional (ce se urmăreşte prin curriculum şi dacă acest deziderat este atins),  structural (dacă se respectă structura acceptată şi sunt coerente pe trepte de învăţămînt);  operaţional (dacă predarea-învăţarea, organizată în baza curriculumului, este eficientă, centrată pe elev);  acţional (dacă corespunde conceptual, structural şi operaţional educaţiei inclusive şi şcolii prietenoase copilului). S-a efectuat identificarea opiniilor cadrelor didactice, elevilor, părinţilor, directorilor de unităţi şcolare asupra curriculum-ului, dar şi sau stabilit puncte tari şi slabe ale curriculumului în vederea modernizării acestuia. Pentru o evaluare eficientă a fost elaborată metodologia acestui proces, care a inclus criteriile de evaluare a curriculumului: pertinenţă; eficacitate externă; continuitate; adeziune; conformitate; aplicabilitate; eficacitate internă /performanţă; eficenţă internă; coerenţă internă; fezabilitate; regularizare a resurselor. Strategia de evaluare a fost racordată la contextul socio–cultural, naţional şi internaţional actual. Criteriile şi instrumentele de bază de evaluare au cuprins: concepţia curriculumului, obiectivele generale ale sistemului de nvăţămînt pe trepte, arii curriculare, obiective transdisciplinare, planul-cadru de învăţămînt, obiective generale pe discipline, conţinuturile disciplinei, strategiile didactice, strategiile de evaluare, coerenţa dintre componentele curriculumului etc. Reieşind din perspectiva modernizării, evaluarea a pus accentele şi a dezvăluit nivelul:  centrării curricula pe copil;  respectării principiilor şcolii prietenoase copilului;  coerenţei componentelor curriculare;  atitudinal şi motivaţional al pedagogilor şi elevilor;  complexităţii activităţilor de învăţare;  activismului elevilor ş.a. Modernizarea curricula la toate disciplinele s-a realizat în baza unui şir de recomandări: - Racordarea la cerinţele reale ale vieţii, asigurarea calităţii educaţiei şi ralierii sistemului educaţional la valorile şi standardele europene; - Reflectarea în cadrul curriculumului a competenţelor cheie recomandate de Consiliul Europei: comunicarea în limba maternă, comunicarea într-o limbă străină, competenţe de bază în matematică, alfabetizarea ştinţifică şi tehnologică, competenţe digitale, deprinderi de tehnologia comunicării şi informaţiei, comptenţa de a şti să înveţi, copetenţe interpersonale, civice, morale, competenţe antreprenoriale, competenţe de formare a valorilor prin cultură. - Racordarea politicilor în domeniul curriculumului la recomandările procesului de la Lisabona. - Orientare spre realizarea personală şi dezvoltarea de-a lungul vieţii, spre potenţarea unei cetăţenii active şi inclusive, pentru angajabilitate în piaţa muncii. În continuare, aducem tendinţele recomandate pentru dezvoltarea curriculară:  comutarea dinspre centrarea pe obiective de studiu văzute în manieră academică către obiecte de studiu concepute funcţional, în raport cu nevoile sociale şi individuale ale celor care învaţă; dinspre profesor către cel care învaţă, mai exact, către performenţele şi progresul său continuu ca persoană autonomă; dinspre predare către învăţare;  comutarea dinspre un curriculum fragmentat şi divizat, centralizat şi rigid, către un curriculum flexibil, deschis, multifuncţional, oferit într-o diversitate de formare (în şi în afara clasei), în măsură să încurajeze arii largi de învăţare şi noi demersuri, cum ar fi integrarea obiectelor, curriculum personalizat, învăţare comunitară;  comutarea dinspre input către output şi outcomes, văzute în termeni de competenţe;  comutaţia aceasta este corelată cu mutaţia dinspre un sistem de evaluare în care se testa capacitatea elevilor de a memora secvenţe de cunoştinţe, către o evaluare care valorizează competenţele pentru viaţă; de la o învăţare centrată pe informaţie către una în care importante sunt capacităţile de articulare creativă a cunoaşterii, deprinderilor, atitudinilor în situaţii diverse de viaţă privată, profesională, publică;  comutarea dinspre un curriculum „acelaşi pentru toţi” către unul diferenţiat, care ia în considerare interese, talente, capacităţi, stiluri, condiţii şi contexte de învăţare foarte diferite;  conceptualizarea curriculumului în corespundere cu nevoile individuale ale celor care învaţă: gîndire critică, rezolvarea de probleme, cooperare, flexibilitate, creativitate, responsabilitatea lucrului bine făcut, adaptabilitate, valorizarea diversităţii, participarea la viaţa comunităţii; dezvoltaea unui curriculum flexibil, deschis, multifuncţional, oferit într-o diversitate de forme (în şi, în afara clasei), în măsură să încurajeze arii largi de învăţare şi noi demersuri, cum ar fi intergrarea obiectelor, curriculum personalizat, învăţare comunitară, extinderea corelaţiei cu educaţia informală.  reflectarea în cadrul obiectivelor curriculare a celor patru piloni ai învăţării: a învăţa să ştii/să cunoşti, a învăţa să faci, a învăţa să munceşti cu ceilalţi, a învăţa să fii, a învăţa să te transformi pe tine şi să schimbi societatea.  asigurarea coerenţei pe orizonatală (stabilirea interferenţelor între disciplinele ariei curriculare).  asigurarea coerenţei pe verticală în cadrul curriculum-ului (asigurarea continuităţii curriculumului de la un an de studiu la celălalt);  reducerea volumului de conţinuturi ale învăţării;  elaborarea materialelor curriculare care îl ajută pe profesor să adapteze învăţarea la interesele şi la stilul individual de învăţare al elevului. În concluzie, aducem definiţia conceptului de curriculum [18, pag.3]: Curriculumul descrie idealul educaţional al societăţii şi finalităţile educaţiei, obiectivele generale ale sistemului de învăţămînt, obiectivele de formare pe cicluri şi tipuri de şcoli, cuprinde curricula pe discipline, descrie modul în care se va realiza învăţarea şi direcţiile de acţiune pentru evaluarea progresului şcolar. Ca model pedagogic, curriculumul conturează în termeni normativi viziunea educaţională asupra învăţării, precizează cînd, ce, cât şi cum se învaţă anticipînd efectele educaţionale aşteptate la fiecare disciplină şcolară, pe trepte de învăţămînt, într-un ansamblu curricular flexibil, realist şi dinamic. Curriculum pe discipline – componentă esenţială a curriculumului naţional – a fost elaborat în viziunea modernă şi reprezintă „prima generaţie” de programe centrate pe elev. Curricula pe discipline conţine următoarele elemente de structură: I. Preliminarii II. Concepţia didactică a disciplinei Educaţie Muzicală III. Competenţe-cheie/ transversale IV. Competenţele transdisciplinare pentru învăţămîntul primar V. Competenţele specifice ale disciplinei Educaţie Muzicală VI. Repartizarea temelor pe clase şi pe unităţi de timp VII. Subcompetenţe, conţinuturi, activităţi de învăţare şi evaluare pe clase VIII. Strategii didactice: orientări generale IX. Strategii de evaluare X. Bibliografie II. Aspectele de modernizare a curricula Educaţie muzicală Modernizarea a curricula Educaţie muzicală s-a realizat în raport cu recomandările pentru dezvoltarea curriculară. Autorii curricula modernizată au păstrat valorile educaţiei muzicale conturate pe parcursul ultiilor 30 de ani în teoria şi practica educaţiei muzicale. Elementele de modernizare a curricula Educaţie muzicală s-au raportat la finalitatea procesului de educaţie muzicală din învăţămîntul general - cultura muzicală a elevilor, ca parte componentă a întregii culturi spirituale. La baza prezentei variante de Curriculum sunt puse prevederile Legii învăţămîntului, principiile şi orientările din Concepţia dezvoltării învăţămîntului în Republica Moldova. Actualul Curriculum şcolar ia în consideraţie tendinţele moderne ale dezvoltării curriculare pe plan internaţional, constituie un document reglator la disciplina Educaţie Muzicală şi concretizează acea arie de acţiuni, spre care tinde şcoala prin ansamblul demersurilor sale educative. Astfel, noţiunea de educaţie muzicală este interpretată ca proces individual continuu de autodesăvârșire spirituală a personalităţii prin multiplele forme de contactare cu arta muzicii -modalitate de reflectare prin imagini sonore/auditive a universului, în care individul se manifestă ca element component. Educaţia, şi nu instruirea profesională, este dezideratul principal al ciclului artistico-estetic în învăţămîntul preuniversitar. Dacă conţinuturile de învăţare includ ansamblul de cunoştinţe, deprinderi, aptitudini proiectate la nivelul unor documente oficiale şi vizează stimularea dezvoltării personalităţii elevilor în cadrul unei discipline, atunci în sens larg, conţinuturile învăţării reprezintă ansamblul valorilor unei discipline. Valorile educaţiei muzicale în învăţămîntul preuniversitar din perspectiva a curricula modernizată reunesc: Trăirea muzicală drept chintesenţă a actului muzical. Cultura muzicală ca finalitate a educaţiei muzicale. Principiul tematismului în traseul de realizare a curriculumului. Lecţia de educaţie muzicală ca formă de activitate (creaţie) muzical-pedagogică, concepută în baza principiilor dramaturgiei artistice. Sistemul activităţilor muzical-didactice ale elevilor ca produs derivat din cele patru forme de activitate muzicală: creaţie-interpretare-audiere-analiză. Cultura muzicală care înglobează rolul, funcţiile şi finalităţile culturii în general, în procesul căreia elevul, cunoscând/valorificând lumea, se cunoaşte/se construieşte pe sine ca fiinţă spirituală. Educaţia muzicală propriu-zisă ca muzicalizare a fiinţei umane prin cultivarea unor calităţi specifice: sentimentul muzical = simţ deosebit al muzicii, gândirea muzicală = judecată în sonorităţi-trăiri, conştiinţa muzicală = capacitate de a auzi artistic-sonor lumea, inteligenţa muzicală = grad superior al culturii muzicale [17]. Educaţia prin muzică, alături de cultivarea unor competenţe generale ale elevului (emotivitatea, imaginaţia, gândirea creativă, trăirile morale etc.), urmăreşte devenirea spirituală - nivelul suprem al oricărei educaţii. Descoperirea muzicii din interior Realizarea relaţiei intime “elev – muzică” Edificarea Eu-lui prin muzică Devenirea muzicii ca valoare a Eu-lui Figura № 1. Relaţia “Eu (elevul) - Muzica” în procesul educaţional [15]. Educaţia pentru artă – vizează pregătirea celui care receptează / interpretează pentru înţelegerea şi asimilarea cât mai adecvată şi profundă a mesajului artistic; accede la cunoaşterea muzicală; Nivelul informativ-teoretic vizează acumularea de cunoştinţe, for-marea priceperilor şi deprinderilor reproductiv-interpretative. In urma contactului cu creaţia artistică şi prin exerciţii se formează reprezentări, noţiuni, categorii, judecăţi, capacităţi de reproducere şi interpretare; se discern criterii de apreciere valorică; se formează cultura teoretică; se cultivă capacitatea de a utiliza limbajul specific; se deprinde abilitatea de a descifra mesajul artistic. Educaţia prin artă – vizează valorificarea potenţialului educativ al operei de artă în vederea formării generale a personalităţii umane a elevului. Nivelul formativ-aplicativ presupune formarea atitudinii adecvate faţă de valorile artistico-estetice şi contribuie atît la formarea idealului estetic, de a avea satisfacţii sufleteşti în faţa frumosului din opera de artă, cît şi la stimularea tendinţei de a crea noi valori. Obiectivele şi conţinuturile educaţiei muzicale sînt concepute sub aspectul unei corelaţii între limbajul specific acestui gen de artă, al interacţiunii de stiluri şi epoci în diversele genuri ale muzicii. Aceste două direcţii interacţionează şi se completează reciproc, deoarece pregătirea receptorului pentru înţelegerea şi asimilarea creatoare a mesajului artistic se realizează în primul rând, dar nu exclusiv, prin intermediul artei. Complementaritatea acestor două aspecte ale aceluiaşi fenomen exprimă orientarea dominantă a disciplinei Educaţie muzicală - educarea omului şi nu a muzicianului, educaţia prin şi pentru muzică. Finalitatea pedagogică a comunicării artistice este dată nu numai de valoarea estetică a muzicii ci şi de participarea creatoare a subiectului în această comunicare. În acest sens, conţinuturile de învăţare includ teme de studiu (în care sunt ascunse legităţile artei muzicale) şi repertoriul muzical de audiţie/interpretare/creaţie muzicală elementară. Pentru a cunoaşte arta muzicii, este necesară descoperirea legilor acestei arte. Cunoaşterea muzicală presupune în primul rând cunoaşterea limbajului muzicii, cunoaştere care să-i permită elevului-receptor să decodeze semnificaţia expresiei artistice, să-i permită elevului-creator să se implice în actul de creaţie muzicală elementară, să-i permită elevului-interpret să comunice mesajul respectiv. Disciplina şcolară Educaţia muzicală este studiată la fel ca alte fenomene – fizice, lingvistice, biologice etc., arta muzicală în primul rând este mijloc al educaţiei, iar cunoaşterea muzicală permite realizarea premiselor pentru înţelegerea, receptarea şi integrarea muzicii în viaţă. Astfel, educaţia prin muzică se realizează în temeiul educaţiei/cunoaşterii muzicale. Legile artei muzicale sunt exprimate în temele generale. Dacă vom analiza succesiunea temelor propuse în curriculumul modernizat la Educaţia muzicală (2010), vom descoperi manifestarea principiului tematismului pe orizontală şi pe verticală. Spre exemplu, în clasa întâi se studiază tema generală „Eu şi muzica”, care se dezvăluie prin temele semestriale: „Ce sentimente redă muzica?”, „Ce povesteşte muzica?”, „Cum povesteşte muzica?”, „De ce avem nevoie de muzică?”. În studiul acestor teme sunt ascunse cele mai importante legităţi ale artei muzicii:  muzica este o artă sonoră, intonaţională, care acţionează asupra stării emoţionale a receptorului/interpretului, iar trăirea mesajului muzicii este punctul iniţial în traseului cunoaşterii, fără de care cunoştinţele achiziționate şi aptitudinile formate/dezvoltate îşi pierd orice valoare;  muzica este o artă imagistică şi temporală, conţinutul căreia se dezvăluie în timp, treptat, sunet cu sunet; imaginea creaţiei muzicale se recreează de receptor în baza re-trăirii mesajului sonor-artistic;  muzica are un limbaj specific de expresie, care poate fi explicat şi descoperit prin cele patru însuşiri ale sunetului muzical ( înălţime, durată, intensitate, timbru);  mesajul creaţiilor muzicale este inspirat din viaţă (natură, viaţa societăţii, trăirile, viaţa unui om); prin mesajul său creaţiile muzicale pot însoţi/descrie/influența/schimba viaţa. Studiul oricărei creaţii muzicale parcurge inevitabil câteva axe: imaginea muzicală, limbajul muzicii, forma/genul muzicii (Vezi figura № 1). IMAGINEA MUZICII TRĂIREA EMOŢIONALĂ LIMBAJUL MUZICII FORMA/GENUL MUZICII Figura № 2. Axele de cunoaştere a unei creaţii muzicale. Studiul oricărei creaţii muzicale parcurge inevitabil câteva axe în cadrul activităţilor muzical-didactice: imaginea muzicală, limbajul muzicii, forma/genul muzicii (Vezi figura № 1). Studiul conţinutul mesajului sonor-artistic (a imaginii muzicale) presupune descoperirea mijloacelor de expresie muzicală (melodie, ritm, tempo, nuanţe dinamice, timbru etc.) şi invers - cercetarea limbajului muzical înlesneşte descoperirea imaginii muzicale dintr-o creaţie, cu condiţia că trăirea emoţiei este prezentă în toate momentele actului muzicii: audiţie – interpretare – creaţie. Muzica exprimă şi, totodată, determină cea mai vastă gamă a trăirilor umane. Nu pot fi educate capacităţile de a medita despre muzică fără a o audia; nu poate fi emisă o apreciere valorică unei creaţii fără activitatea de receptare a ei; nu putem percepe frumosul în opera de artă fără altoirea sensibilităţii, capacităţii de a trăi emoţional mesajul sonor. Principiul tematismului, deja cunoscut de către profesorii de educaţie muzicală, şi-a găsit o dezvoltare în curricula modernizată prin:  crearea unui circuit închis în tematica claselor I - VIII (argument: studiul începe de la tema „Eu şi Muzica” (clasa I) şi evoluează spre tema „Muzica - valoare a Eu-lui” (clasa VIII).  asigurarea coerenţei pe orizonatală (exemplu: temele din clasa a V-a se axează pe relaţia dintre muzică şi alte arte - literatură, teatru, coregrafie, artele plastice şi se studiază pe baza temelor din clasele primare).  asigurarea coerenţei pe verticală (argument: temele unui semestru dintr-o clasă se bazează pe achiziţiile aceluiaşi semestru din clasele precedente, reprezentînd un studiu mai aprofundat al artei muzicale).  respectarea consecutivităţii în studiul muzicii (exemplu: în clasa a VI-a raportul „Muzica şi Istoria” şi „Muzica şi Natura” pregătesc studiul temei „Muzica cu şi fără program”).  reducerea volumului de conţinuturi ale învăţării (exemplu: în clasele gimnaziale sunt propuse a cite 4-6 formule concrete de teme de lecţii pentru fiecare semestru, cu excepţia clasea a VIII, în care sunt eşalonate a cite 9 formule de teme pentru fiecare jumătate de an de studii.). Unul din obiectivele modernizării curriculumului este anume stabilirea coerenţei, dar nu numai între produsele curriculare (ghid, manual ş.a.), ci şi pe interiorul curriculumului -între elementele de structură a curriculumului, între temele pe clase, între competenţele specifice disciplinei, unităţile de conţinut, activităţi de învăţare şi evaluare. Organizarea conţinuturilor de învăţare în baza principiului tematismului sugerează cadrelor didactice necesitatea de a respecta specificul cunoaşterii artistice. În literatura de specialitate se face distincţie între cunoaşterea teoretică a realităţii şi cunoaşterea practic-spirituală, căreia aparţine şi arta. Dacă cunoaşterea teoretică a realităţii presupune dobândirea unor generalizări din ce în ce mai înalte, sub forma conceptelor şi legilor ştiinţifice, cunoaşterea artistică presupune realizarea unei sinteze a individualului şi generalului prin intermediul imaginii muzical-artistice. În acest context, arta muzicală este un mijloc de cunoaştere a realităţii înconjurătoare pe calea artisticului. Emoţia reprezintă punctul de plecare al cunoaşterii artistice, care accede spre experienţa mintală, pune în vibraţie raţiunea pentru a reveni iarăşi la imaginea artistică prin re-trăirea mult mai colorată şi nuanţată. Accesul la esenţa muzicii este înlesnit prin convergenţa trăirii şi înţelegerii, sensibilului şi mentalului, desfătării şi cugetului. Principiul tematismului condiţionează respectarea succesiunii temelor în realizarea traseului educaţional, deoarece prin ele se dezvăluie paşii cunoaşterii muzicale. Temele propuse în curriculumul de educaţie muzicală, pentru fiecare treaptă de învățământ, nu pot fi omise sau înlocuite cu altele. Suita temelor reprezintă calea de edificare a culturii muzicale a elevilor, începând cu stabilirea liniilor de comunicare a elevului cu arta sunetului - tema „Eu şi Muzica” (clasa I) şi pînă la atribuirea valorii muzicii în viaţa fiecărui elev - tema „Muzica - valoare a Eu-lui” (clasa a VIII). Astfel, principiul tematismului în educaţia muzicală condiţionează studiul conţinuturilor de învăţare prin: Descoperirea şi cunoaşterea legilor artei muzicale în actul muzical, Respectarea succesiunii temelor de învăţare propuse în curriculum, Însuşirea temelor în cadrul activităţilor muzical-didactice de referinţă: interpretare a muzicii, audiţia muzicii, creaţie muzicală elementară, reflecţie (gândire a muzicii), Organizarea actului muzical-didactic în funcţie de specificul cunoaşterii artistice. În concluzie, enumerăm cele mai relevante elemente de modernizare a curricula Educaţie muzicală:  Trecerea de la un enciclopedism al cunoaşterii muzicii, imposibil de atins în raport cu viteza de multiplicare a informaţiilor, la o cultură a acţiunilor contextualizate;  Trecerea de la asimilarea unor sisteme de cunoştinţe/aptitudini la focalizarea actului didactic pe competenţe, ca achiziţii finale ale elevului.  Mobilizarea dimensiunilor acţionale ale activităţii de formare a personalităţii elevului în patru domenii de bază pentru educaţia muzicală: audiţia muzicii, interpretarea muzicii, creaţia muzicală elementară, analiza-caracterizare a muzicii.  Reorganizarea/adaptarea conţinuturilor de învăţare (succesiunii, tematicii) în funcţie de taxonomia competenţelor (interdisciplinare/transdisciplinare).  Articularea/corelarea dintre subcompetenţe – conţinuturi – activităţi de învăţare şi evaluare.  Delimitarea competenţelor specifice disciplinei, în contextul domeniilor de bază pentru educaţia muzicală: audiţie, interpretare, creaţie, gîndire muzicală.  Structurarea standardelor de competenţă în baza a patru domenii de activitate specific educaţiei muzicale (Vezi capitolul V): audiţia / receptarea muzicii; interpretarea vocală / corală / instrumentală a muzicii; creaţia elementară muzicală în sinteză cu alte arte; analiza – caracterizarea muzicii,  Proiectarea didactică a lecţiei de educaţie muzicală din perspectiva învăţămîntului centart pe competenţe (Vezi capitolul V, VII). III. Taxonomia competenţelor şcolare la educaţia muzicală Cel mai important element al modernizării a curricula Educaţie muzicală este centrarea procesului de predare-învăţare-evaluare pe competenţe. Competenţa şcolară este un ansamblu/sistem integrat de cunoştinţe, capacităţi, deprinderi şi atitudini dobîndite de elevi prin învăţare şi mobilizate în contexte specifice de realizare, adaptate vîrstei elevului şi nivelului cognitiv al acestuia, în vederea rezolvării unor probleme cu care acesta se poate confrunta în viaţa reală. Standardele de competenţă reprezintă un document normativ ce indică normele de competenţă necesare de atins în învăţare prin studiul disciplinelor şcolare. Aceste norme reflectă aşteptările sociale referitoare la ceea ce va şti, va şti să facă şi cum să facă şi cum va fi elevul la o anumită treaptă de învăţământ într-un anumit domeniu de studiu. Standardele de competenţă vizează direct finalităţile învăţământului. Ele determină, la anumite etape de şcolaritate, acel nivel de competenţe care se consideră a fi unul necesar şi suficient pentru a se realiza dezvoltarea deplină a personalităţii elevului şi a permite accesul acestuia la următoarea etapă/treaptă a învăţământului şi/sau inserţia lui socială. Standardele de competenţă servesc drept bază pentru evaluarea nivelului de competenţe ale elevilor şi reper pentru concepătorii de curriculum şi autorii de manuale, alte suporturi şi instrumente didactice. Competenţa generală specifică ariei curriculare „Arte” este competenţa estetică calificată drept un ansamblu de achiziţii atitudinale, comportamentale, afective, acţionale care exprimă calitatea omului de a percepe şi aprecia, a trăi şi iubi Frumosul în concordanţă cu spiritualitatea şi cultura epocii în care trăieşte. Competenţa muzicală reprezintă un ansamblu integrat de cunoştinţe, abilităţi practice şi atitudini dobîndite de elevi prin învaţare şi mobilizate în contexte specifice de realizare, adaptate vîrstei elevului şi nivelului cognitiv al acestuia, în vederea rezolvării unor probleme cu care acesta se poate confrunta în viaţa reală, angrenate într-un sistem de orientări valorice naţionale şi universale muzicale. Competența generală a disciplinei Educație muzicală reprezintă cultura muzicală a elevilor, ca parte componentă a întregii culturi spirituale. Acestei competenţe i se subordonează competenţele specifice educaţiei muzicale:  Cunoaşterea şi înţelegerea diversităţii fenomenului muzical–artistic din perspectiva semnificaţiilor emoţionale, estetice, sociale şi spirituale;  Identificarea mijloacelor de expresivitate muzicală în corespundere cu rolul fiecăruia în redarea imaginii artistice şi a mesajului lucrării;  Demonstrarea abilităţilor muzicale şi integrarea în activităţi cultural-artistice şcolare şi extraşcolare.  Utilizarea terminologiei muzicale specifice pentru caracterizarea şi aprecierea muzicii.  Participarea afectivă în actul muzical de interpretare, receptare şi promovare a valorilor muzicale naţionale şi universale. Criteriile de prezenţă a competenţei muzicale formate sînt: - disponibilitate pentru muzică (interes, dorinţă, motivaţie); - activism muzical (muncă, angajament, responsabilitate, rezultat, produs); - cunoştinţe muzicale şi despre muzică. Competenţele muzicale se pot forma doar în baza unor predispoziţii (înnăscute) şi capacităţi senzoriale specifice domeniului, muzicalitatea reprezentînd un complex calitativ de capacităţi ce asigură performanţa muzicală. Competenţele sînt structurate pe domeniile principale ale Educaţiei Muzicale, acestea fiind reflectate în Standardele educaţionale: - audiţia / receptarea muzicii; - interpretarea vocală / corală / instrumentală a muzicii; - creaţia elementară muzicală în sinteză cu alte arte; - analiza – caracterizarea muzicii. O definiţie mai puţin formală poate stabili competenţa ca fiind capacitatea de a rezolva problemele din viaţa cotidiană utilizînd în timp real cunoştinţele şi atitudinile dobîndite. Competența nu este reductibilă la o sumă de activități prezentate într-o ordine oarecare. Figura № 3. Competenţa muzicală: delimitări conceptuale O competenţă poate fi definită prin cinci caracteristici esenţiale: Mobilizarea unui ansamblu de resurse. Competenţa face apel la mobilizarea unui ansamblu de resurse: cunoştinţe muzicale şi cunoştinţe despre muzică, experienţe, trăiri, aptitudini muzicale (de interpretare, de audiţie, de creaţie) etc. Această caracteristică nu este suficientă pentru a face deosebirea între capacitate şi competenţă. Caracterul finalizat. Mobilizarea ansamblului de resurse nu se face în mod întîmplător: elevul trebuie să folosească resursele conştient, iar ele capătă o “funcţionalitate”, aplicabilitate practică. Achiziţiile fundamentale se transformă în achiziţii funcţionale. Relaţia cu un ansamblu de situaţii. Mobilizarea resurselor e posibilă doar în cadrul unui ansamblu de situaţii reale şi în contextul rezolvării unor probleme reale. Caracterul disciplinar. Competenţa se defineşte printr-o categorie de situaţii corespunzătoare unor domenii/activităţi specifice educaţiei muzicale. Evaluabilitatea. Competenţa este o mărime evaluabilă, deoarece poate fi măsurată prin calitatea îndeplinirii sarcinii şi prin calitatea rezultatului. [33] Formarea unei competenţe muzicale este un proces extins în timp, convenţional separabil în etape distincte: Achiziţionarea cunoştinţelor muzicale cheie şi iniţierea elementară în activităţi muzicale de audiţie, interpretare, creaţie, reflecţie (ştiu); Transformarea cunoştinţelor muzicale cheie în cunoştinţe funcţionale, evoluţia trăirilor emoţionale din actul muzical spre o fortificare a motivaţiei, interesului, convingerilor, aptitudinilor muzicale şi a gustului estetic (ştiu să fac); Interiorizarea cunoştinţelor şi trăirilor, valorizarea creaţiilor muzicale şi formarea atitudinilor (ştiu să fiu); Exteriorizarea achiziţiilor din domeniul artei musicale de ordin emoţional, cognitiv, comportamental (ştiu să devin). Specificul disciplinei Educaţie muzicală impune iniţierea în domeniul artei muzicale doar prin activităţile muzicale: audiţie, interpretare, creaţie, reflecţie. Etapele de formare a competenţei şcolare se condiţionează reciproc şi constituie un ciclu continuu, care avansează performanţele muzicale ale elevilor. Este important de conştientizat, că în practica şcolară competenţa muzicală ţine de un domeniu de activitate (audiţie, cînt, creaţie, reflecţie), dar formarea ei nu se epuizează în cadrul acestui domeniu. Spre exemplu: - competența de audiție-receptare a muzicii se formează nu doar în contextul activităţilor de audiţie, ci şi în cadrul altor activităţi: în cadrul activităţii de interpretare poate fi audiată o înregistrare a creaţiei muzicale, melodia creaţiei poate fi audiată în diverse variante interpretative (la un instrument, ansamblu, orchestră etc.), creaţia aleasă pentru însuşire poate fi cîntată pe rînd de cîteva grupe de elevi în timp ce ceilalţi audiază cercetător şi apreciativ interpretarea colegilor potrivit unor criterii stabilite anterior. - competența de interpretare vocal-corală se formează nu doar în cadrul cîntului vocal-coral, ci şi în cadrul audiţiei creaţiilor muzicale prin fredonare/intonare a temelor muzicale din cele mai valoroase creaţii din patrimoniul culturii muzicale naţionale şi universale, în cadrul activităţilor de creaţie muzicală prin utilizarea cîntului şi posibilităţilor de exprimare prin cînt. - competența de creație se formează nu doar în cadrul activităţii de creaţie propriu-zisă (compunere de melodie, desen ritmic, acompaniament la un cîntec, elaborare de mişcări muzical-ritmice, crearea planului de interpretare a unui cîntec etc.), ci şi în cadrul audiţiei şi interpretării vocal-corale. - competența de analiză-caracterizare a muzicii se formează în cadrul tuturor formelor de iniţiere muzicală a elevilor: însuşirea cunoştinţelor muzicale şi despre muzică, citit-scrisul muzical, activitatea muzical-ritmică, creaţia muzical-artistică, jocul muzical, cîntul vocal-coral, audiţia muzicii, executarea la instrumente muzicale pentru copii. Astfel, competenţa presupune strategii de acţiune a elevilor în varietatea actului muzical din viaţa de toate zilele. În proiectarea conţinutului educaţional orientat spre formarea competenţelor urmează să se ţină cont de specificul cunoaşterii artistice, specificul educaţiei muzicale în învăţămîntul general, respectarea sistemului de principii specifice educaţiei muzical-artistice, realizarea etapelor de formare a competenţelor, vîrsta şi posibilităţile psiho-fiziologice a elevului de 7-10 ani. Activitatea educaţională din cadrul disciplinei Educaţie muzicală se va efectua conform următoarelor principii: - principiul pasiunii; - principiul intuiţiei; - principiul asemănărilor şi deosebirilor; - principiul corelaţiei educaţiei muzicale cu viaţa; - principiul unităţii educaţiei, instruirii şi dezvoltării muzicale; - principiul “de la practică la teorie” şi altele. Pentru cadrele didactice respectarea principiilor „de la practică la teorie”, „de la intuire la conştientizare”, va însemna punerea accentului pe trăirea vie a mesajului muzical şi nu pe „teoretizarea” lui. Taxonomia competenţelor din sistemul educaţional al RM se dezvăluie prin valori educaţionale complexe, care se ierarhizează astfel: - Competenţele-cheie transversale, cu care trebuie înzestraţi toţi copii, - Competenţele transdisciplinare - se definesc/formează pe durata unei trepte de învăţămînt, cărora li se subordonează: - Competenţele specifice - se definesc pe discipline şcolare şi se structurează în contextul disciplinei pe domeniile: audiţie, interpretare muzicală, creaţie muzicală elementară, reflecţia. - Subcompetenţele – se definesc ca precondiţii pentru formarea competenţelor, reprezintă componente ale competenţelor specifice unei discipline, racordate la conţinuturile pentru fiecare treaptă de şcolaritate. Fiecare componentă structurală a competenţei şcolare are o funcţie bine determinată în structura ei generală. Competenţa şcolară porneşte de la un ansamblu de resurse, elevul trebuie să ştie şi să poată să combine diferite resurse pentru a manifesta anumite competenţe. Aceleaşi resurse pot genera formarea mai multor competenţe în funcţie de modul de combinare a acestora. Competenţa muzicală reprezintă totalitatea de cunoştinţe, abilităţi practice specifice domeniului artistic şi atitudini antrenate într-un sistem de orientări valorice în muzica naţională şi universală. Care sunt caracteristicile conceptului de competenţă la educaţia muzicală (Vezi fig. № 3): Figura № 4. Caracteristicile unei competenţe. • Mobilizarea unui ansamblu de resurse: Competenţa se bazează pe ansamblul de resurse muzicale integrate, care vor fi utilizate de elev la rezolvarea unor situaţii semnificative. • Caracter finalizat: Ansamblul de resurse muzicale este mobilizat pentru participare în actul muzical - efectuarea unor acţiuni. • Apartenenţa la un ansamblu de situaţii: Mobilizarea unui ansamblu de resurse în cadrul unor situaţii specifice domeniului: creaţie, audiţie, interpretare, reflecţie. • Evaluabilitatea: competenţa poate fi măsurată prin calitatea îndeplinirii a unei sarcinii şi prin calitatea rezultatului obţinut. Competenţele specifice disciplinei Educaţie muzicală în învăţămîntul primar sunt:  Cunoaşterea şi înţelegerea diversităţii fenomenului muzical–artistic din perspectiva semnificaţiilor emoţionale şi estetice;  Identificarea mijloacelor de expresivitate muzicală în corespundere cu rolul fiecăruia din ele în redarea imaginii artistice şi a mesajului ideatic al operei muzicale;  Demonstrarea dexterităţilor muzicale şi integrarea în activităţi artistice şcolare, culturale, sociale.  Utilizarea terminologiei muzicale specifice pentru reflecţie şi autoexprimare;  Receptarea şi promovarea valorilor muzicale naţionale şi universale. Competenţele specifice disciplinei Educaţie muzicală în învăţămîntul gimnazial sunt:  Cunoaşterea şi înţelegerea diversităţii fenomenului muzical–artistic din perspectiva semnificaţiilor emoţionale, estetice, sociale şi spirituale;  Identificarea mijloacelor de expresivitate muzicală în corespundere cu rolul fiecăruia în redarea imaginii artistice şi a mesajului ideatic al lucrării;  Demonstrarea abilităţilor muzicale şi integrarea în activităţi cultural-artistice şcolare şi extraşcolare.  Utilizarea terminologiei muzicale specifice pentru caracterizarea şi aprecierea muzicii.  Participarea afectivă în actul muzical de interpretare, receptare şi promovare a valorilor muzicale naţionale şi universale. În concluzie, procesul de formare a competenţei va parcurge anumite etape: - intrarea în actul educaţional se va organiza prin obiective operaţionale, prin operaţionalizarea subcompetențelor, în cadrul activităţilor muzical-didactice -considerate ca contexte didactice concrete. - cu centrarea clară a tuturor componentelor curriculare pe rezultatele finale -competenţe (la finele cîtorva lecţii) - dacă în cazul învăţămîntului axat pe obiective la debutul actului educaţional se punea prima întrebare - ce vom face?, apoi în contextual învăţămîntului centrat pe competenţe, la debutul actului educaţional vom pune întrebarea - către ce vom tinde? (către care competenţe vom tinde?) - rezultatele actului educaţional la ieşire vor desemna subcompetenţele/competenţele specifice. IV. Metodologia elaborării obiectivelor operaţionale în baza subcompetenţelor Subcompetenţele pot fi operaţionalizate în toate tipurile de activităţi muzical-didactice prin intermediul obiectivelor operaţionale. Adevărata operă a cadrului didactic o constituie obiectivele operaţionale. Prin ele se orientează şi se desfăşoară actul de predare-învăţare-evaluare. Centrarea învăţămîntului pe competenţe nu diminuează valoarea obiectivelor operaţionale în realizarea învăţării. La iniţial, cadrul didactic selectează pentru tema lecţiei două-trei subcompetenţe din curriculum, mai apoi determină resursele de realizare a acestei unităţi de conţinut: materialul de audiţie, interpretare, creaţie muzicală elementară, precum şi ideile pentru reflecţie. Conţinuturile de învăţare se repartizează potrivit activităţilor muzical-didactice selectate pentru desfăşurarea lecţiei. Pentru buna desfăşurarea a fiecărei activităţi muzical-didactice, se vor elabora obiective operaţionale, care se raportează la:  subcompetenţele lecţiei (care orientează procesul către finalităţi concrete),  tema lecţiei (prin care se pune accent asupra unei legităţi ale artei muzicale),  specificul activităţii muzicale (audiţie, interpretare, creaţie muzicală elementară),  piramida învăţării (prin parcurgerea operaţiilor de cunoaştere, înţelegere, analiză, aplicare, valorizare),  originalitatea materialului muzical (prin valoarea creaţiei pentru cunoaşterea şi educaţia elevilor). În formularea obiectivelor se vor respecta cerinţele următoare:  Un obiectiv nu descrie activitatea profesorului, ci schimbarea care se aşteaptă să se producă în urma instruirii elevului.  Obiectivul trebuie să fie formulat în termeni comportamentali expliciţi prin utilizarea unor verbe de acţiune ( să numească, să explice, să creeze, sa compare etc.).  Fiecare obiectiv concret trebuie să vizeze o operaţie singulară, pentru a facilita măsurarea şi aprecierea ei, dar nu o asociaţie de operaţii.  Un obiectiv va fi elaborat şi exprimat în cît mai puţine cuvinte, pentru a uşura referirea la conţinutul său specific. Verbele utilizate în formularea obiectivelor operaţionale vor desemna comportamente direct observabile. Exemple de verbe la nivelul operaţiilor de: cunoaştere: defini, spune, descrie, identifica, arăta, eticheta, să colecteze, să examineze, tabela, citez, nume, cine, când, unde, etc ., înţelegere: rezuma, descrie, interpreta, contrastul, anticipa, asocia, distinge, estima, diferenţia, discuta, să prelungească, aplicare: se aplică, de a demonstra, calcula, completă, să ilustreze, să afişeze, rezolva, examina, modifica, se referă, schimba, clasifica, experimenta, de a descoperă, analiză: analiza, separa, ordona, explica, să conecteze, clasifica, aranja, divizarea, comparati, selectaţi, explica, deducă, sinteză: combina, integra, modifica, rearanja, substitut, plan, de a crea, proiectare, inventa, compun, formuleză, pregătesc, generaliza, rescrie, integra, contextualiza, evaluare: să evalueze, să aprecieze, să manifeste, să decidă, rang, de calitate, de testare, măsura, recomanda, convinge, selecta, judeca, explica, discriminare, de sprijin, să încheie, comparati, rezuma, aprecia, valoriza. În acest sens, pentru formularea adecvată a obiectivelor operaţionale, profesorii îşi vor orienta activitatea educaţională asupra:  implicării tot mai active a elevilor în actul propriei lor instruiri, educări, deveniri;  valorificării unor valenţe şi dimensiuni muzicale mai puţin practicate dar importante pentru evoluţia culturii muzicale a elevului, cum ar fi: cea creativă, voliţională, de socializare, filosofică etc.;  realizării în conformitate cu particularităţile de vîrstă şi individuale ale elevului, ale principalelor aspecte de predare a muzicii în şcoală ca artă şi ştiinţă;  eficientizării tehnologiilor tradiţionale prin integrarea metodelor moderne (cooperare, simulare, asalt de idei, euristică etc.) în procesul educaţional;  abordării disciplinarităţii, pluri -, inter -, transdisciplinarităţii pentru realizarea unor obiective comune ale disciplinelor de învăţămînt;  relaţionării /adecvării formelor, metodelor, mijloacelor la ansamblul de valori ideatice preconizate în curriculum;  studierii curricula modernizate, a materialor didactice în vederea aprofundării, cu-noaşterii perspectivelor de formare a culturii muzicale a elevilor. Conţinuturile obiectivelor se vor referi la diverse domenii, prin intermediul cărora se va stabili relaţia dintre muzică şi elev. Obiectivele din cadrul unei activităţi muzical-didactice pot ţine de următoarele domenii de cunoaştere muzicologică: imaginea muzicii, elementele de limbaj muzical, forma/genul creaţiei muzicale, istoria muzicii etc. Printre acestea pot fi incluse obiective relaţionare, care stabilesc relaţia muzică-viaţă prin mijlocire cu alte domenii de referinţă: experienţă personală a elevului, istorie, literatură, filosofie etc. Muzica şi viaţa – un suprascop al educaţiei muzicale [20, p.22]. Această relaţie (muzică-viaţă) trebuie să treacă prin toate activităţile muzical-didactice a lecţiei, deoarece prin mesajul muzicii elevii de altfel studiază, descoperă înseşi viaţa. Pentru atingerea funcţiei axiologice, obiectivele pot solicita domeniul atitudinal al elevului – aprecieri artistice/valorice, atitudini afective/comportamentale/cognitive, manifestări comportamentale etc. Profesorul stabileşte formula oportună (domeniul/nivelul) a obiectivului potrivit situaţiei didactice concrete. OBIECTIVE DOMENII: - cognitiv - afectiv - psihomotor NIVELURI: CONŢINUTURI - cunoştinţe (informativ) - capacităţi (formativ) - atitudini (afectiv) Figura № 5. Traseul de formulare a obiectivului operaţional. În cadrul unei activităţi muzical-didactice succesiunea obiectivelor operaţionale dezvăluie logica demersului de învăţare. Formula simplă şi clară permite înaintarea cu paşi mici în lumea muzicii. Fiecare obiectiv trebuie să orienteze, direcţioneze activitatea de învăţare (descoperire, cercetare, cunoaştere) a elevului. Dacă elevii nu pot răspunde la obiectivele înaintate, profesorul imediat regândește lanţul acţiunilor în aşa fel, ca noile obiective să regleze continuitatea procesului învăţării. Aici este important de stabilit puntea dintre cele cunoscute, înţelese, percepute de elevi anterior cu situaţia nouă de învăţare. Nerealizarea unor obiective (parţial sau total) declanşează reglarea prin mecanismele conexiunii inverse. În concluzie, reglarea derulării procesului de învăţămînt, pe baza obiectivelor, nu se realizează doar la începutul şi sfîrşitul procesului, ci are un caracter permanent, permițând o autoreglare a funcţionalităţii sistemului. Prin funcţiile sale, obiectivele asigură calitatea procesului de învăţămînt: funcţia de orientare axiologică a procesului de învăţămînt; funcţia de anticipare a rezultatelor şcolare; funcţia evaluativă; funcţia de (auto)reglare. Aceste funcţii sunt complementare, nerealizarea uneia va afecta acţiunea celorlalte, dar şi funcţionalitatea procesului de învăţămînt în ansamblul său. Cunoscîndu-le, profesorul trebuie să urmărească asigurarea condiţiilor realizării lor, înlăturarea factorilor şi elementelor care ar putea diminua manifestarea plenară a funcţiilor obiectivelor. În concluzie, procesul de dimensionare şi formulare a obiectivelor trebuie să respecte următoarele condiţii: - să fie formulate clar, explicit, comprehensensibil; - să corespundă pregătirii şi achiziţiilor anterioare a elevilor; - să fie accesibile majorităţii elevilor; - să fie realizabile în intervalul de timp avut la dispoziţie; - să desemneze comportament direct/imediat observabil; - să fie formulate în baza verbelor de acţiune; - să vizeze o operaţie singulară; - să fie congruente logic şi axiologic. Literatura de specialitate prezintă diferite modele de structurare a obiectivelor operaţionale, pe care profesorul de orice specialitate, poate să le selecţioneze şi să le valorifice integral şi deplin în cadrul activităţilor didactice/educative proiectate în sens curricular. Modelul pe care îl propunem, evidenţiază următoarea structură tridimensională angajată în proiectarea, realizarea şi dezvoltarea unui obiectiv operaţional: 1) definirea sarcinii concrete a elevilor în termeni de comportament observabil şi evaluabil pînă la sfîrşitul activităţii, în raport de anumite criterii (calitative – cantitative), prezentate explicit la începutul activităţii; 2) stabilirea resurselor pedagogice necesare pentru îndeplinirea sarcinii: conţinuturi (cunoştinţe-capacităţi – de bază şi speciale) – metodologie (metode, procedee, mijloace) – condiţii de instruire/învăţare (externe – interne); 3) precizarea tehnicilor de evaluare (iniţială, continuă, finală), aplicabile pe tot parcursul activităţii, în general, şi la sfîrşitul activităţii, în special (finalizate prin decizii comunicate elevilor) [25, p.7]. În continuare aducem variante de obiective operaţionale, care pot fi înaintate în cadrul activităţii de audiţiei a muzicii. Formule de obiective operaţionale (pentru activitatea de audiţie a muzicii): - să asculte cu atenţie creația muzicală (…) de la început pînă la sfîrşit - să asculte cercetător mesajul sonor-artistic al muzicii (…) - să urmărească linia melodică din piesa/concertul/sonată/cîntecul audiat (…) - să denumească sentimentul redat în muzica (…) - să identifice sentimentele care domină în muzica (…) - să stabilească succesiunea sentimentelor redate în muzică (…) - să scrie în caiete succesiunea dispoziţiilor redate de muzică (…) - să determine momentul tensiunii emoţionale maxime prin ridicarea mîinii - să descrie intonaţia melodiei din creaţia muzicală (…) - să numească intonaţiile ce domină în muzica audiată - (…) - să fredoneze cu voce melodia piesei audiate (…) - să intoneze tema din principală din (...) - să intoneze ultimul sunet/acord din lucrare imediat după terminarea ei - să caracterizeze intonaţiile desprinse din mesajul muzicii (…) - să aleagă culorile potrivite cu emoţiile şi reprezentările pe care le sugerează muzica/melodia - să redea mersul/dezvoltarea/zborul/plasticitatea liniei melodice cu ajutorul gestului mîinii - să explice semnificaţia contrastului intonaţiilor din lucrarea muzicală audiată - să distingă forma creaţiei (din cîte părţi este alcătuită lucrarea muzicală) - să noteze în caiete structura compoziţiei muzicale folosind semne grafice/figuri - să reproducă silaba/desenul/structura ritmică ce stă la baza muzicii/melodie - să recunoască timbrul instrumentului (tipul orchestrei) care interpretează muzica - să identifice cine interpretează muzica - să indice rolul ritmului de marş din simfonia ... - să explice cum aţi determinat interpretul muzicii - să argumenteze de ce compozitorul a încredinţat melodia (tema principală) cutărui instrument (familii de instrumente) - să determine care elemente de limbaj cel mai mult atribuie expresivitate lucrării muzicale - să caracterizeze mijloacele de expresivitate (melodie, tempo, ritm, timbru etc.) - să compare sonoritatea temei principale din expoziţie cu tema principală din repriză - să stabilească mijloacele de expresie care construiesc esenţa imaginii muzicale - să deducă stilul muzicii ... - să precizeze cine este/poate fi autorul creaţiei audiate... - să aprecieze cărui palier muzical aparţine creaţia muzicală: muzică populară, muzică religioasă, muzică academică, muzică de divertisment etc. - să determine: muzica audiată este compusă de un compozitor (este compusă în spirit popular) sau este o melodie populară prelucrată - să sesizeze ritmurile cărui dans popular sună în rapsodie/fantezie - să explice/argumenteze rostul pauzelor din sonoritatea simfonică a pînzei sonore - să explice valoarea acordului major cu care se termină muzica... - să determine tipul de imagine muzicală - să caracterizeze atmosfera sugerată de muzica... - să stabilească legătura dintre caracterul melodiei şi cuvintele din text - să sesizeze cîte personaje participă în acţiunea dezvăluită în mesajul muzicii - să identifice fazele dramaturgiei muzicale din ... - să distingă procedeele/procedeul de dezvoltare a discursului muzical din ... - să enumere fazele dramaturgice din .... - să noteze în caiete fazele liniei dramaturgice din creaţia ... - să descrie un instrument muzical, care cel mai expresiv redă tabloul/scena furtunii din ... - să restabilească din memorie evenimentele tabloului muzical... - să aprecieze rolul literaturii în constituirea genurilor muzicale (operă, balet etc.) Realizarea practică a obiectivelor cere o organizare optimă a conţinutului. Astfel, o suită de obiective lansate în faţa elevului poate fi combinată cu folosirea anumitor metode didactice (specifice educaţiei muzicale, metode tradiţionale şi metode moderne). V. Strategii didactice din perspectiva formării competenţelor specifice la educaţia muzicală Strategia didactică reprezintă un model de acţiune, care integrează în structura sa metode, stilul de predare şi resursele de optimizare a activităţii, care la rîndul său ajustează programul iniţial la derularea evenimentelor şi subiectivitatea creatoare a profesorului. Elaborarea strategiilor didactice valorifică două căi de acţiune: a) o cale teoretică, dezvoltată prin integrarea mai multor procedee şi metode într-o „metodă de bază”, cu extrapolarea calităţilor acesteia la nivelul unei noi structuri a activităţii de predare-învăţare-evaluare; b) o cale de acţiune practică, bazată pe stilul educaţional al profesorului, care asigură optimizarea noii structuri create [11, p. 351]: STRATEGIA DIDACTICĂ – model de acţiune, care integrează Acţiune teoretică „Metoda de bază” Metode + Procedee + Mijloace Acţiune practică Stiluri educaţionale Resurse de optimizare a activităţii Figura № 6. Funcţionarea pedagogică a strategiei didactice. Calitatea pedagogica a metodei didactice presupune transformarea acesteia dintr-o cale de cunoaștere propusă de profesor într-o cale de învăţare realizată efectiv de elev, cu deschideri spre educaţia permanentă. Relaţia dintre metodele didactice-procedeele didactice-mijloacele didactice implică un plan de acţiune care permite atingerea unor finalităţi (subcompetenţe/competenţe), prin valorificarea unor tehnici din ce în ce mai diverse şi mai diversificate. Funcţiile pedagogice ale metodei didactice vizează interdependenţa acţiunilor de comunicare-cunoastere-creativitate pedagogică necesare la nivelul oricărei activităţi de instruire/educaţie eficientă. Ele asigură unitatea informativ-formativă a acesteia, şi reflectă corespondentele curriculare (auto)perfectibile continuu: subcompetenţele - conţnuturile de învăţare - metodologia activităţii de predare-învăţare-evaluare. Predarea cu succes a educaţiei muzicale depinde în mare măsură de tehnologiile didactice ce se aplică în procesul instructiv-educativ. La rândul său, tehnologia didactică se va configura prin relaţionarea formelor, metodelor, mijloacelor cu ansamblul de valori ideatice (de cunoaştere) şi practice propuse de către profesor la lecţiile de educaţie muzicală, prin cooperarea dintre profesor şi elev şi aplicarea judicioasă a procedeelor de evaluare şi autoevaluare, toate raportate la situaţii concrete de învăţare. Un factor extrem de important pentru eficientizarea demersurilor educative îl constituie racordarea componentelor sus-numite la domenii din afara procesului: arte, ştiinţe, natură, tehnică, viaţa de zi cu zi. Modul adecvat şi eficient de racordare şi valorificare a componentelor asigură finalităţile performante ale procesului instructiv-educativ. Predarea muzicii în şcoala modernă cere din partea profesorului o pregătire temeinică, necesită capacităţi ce permit realizarea analogiilor şi a corelării cu multiplele domenii ale vieţii în care muzica îşi găseşte izvorul de inspiraţie. O dificultate frecventă întimpinată de profesor în activitatea de predare a noului conţinut al educaţiei muzicale este delimitarea priorităţilor didactice: ce e prioritar, ce e important, ce e urgent şi ce e permanent în realizarea unei educaţii muzicale eficiente. Succesiunea competenţelor propuse în curriculum e relativă şi dacă generalizăm multitudinea de subcompetenţe recomandate, deducem următoarele: elevul în dezvoltarea sa are nevoie să-şi cultive sensibilitatea, imaginaţia, creativitatea în scopul unei autorealizări şi adaptări la realitatea înconjurătoare, sarcini posibil de realizat prin activităţi intelectuale, artistice, spirituale efectuate la lecţiile de muzică. Prezenţa capacităţilor sus-numite (creativitate, sensibilitate, imaginaţie) sporeşte rata succesului în viaţă şi, totodată, determină motive puternice de a acţiona, generând energie şi voinţă de activitate; efectele acestea ajung cauză a cunoaşterii şi a educaţiei muzicale. Activitatea muzicală a elevului la lecţia de educaţie muzicală se va organiza potrivit celor patru domenii: creaţie, interpretare, audiţie, receptare. Muzica este creată de compozitor, cântată de interpret, dar cursul vieţii şi-l întregeşte ajungând la ascultător. Ascultătorul este destinaţia ei finală. El este a treia persoană, care încheie actul de comunicare muzicală, fiind participantul ei activ; el este al treilea creator al lucrării, care continuă opera compozitorului şi a interpretului. Pentru a transforma muzica în mijloc de înălţare spirituală, trebuie de urmat anumite principii de ascultare-căutare, ascultare-cercetare, ascultare-cunoaştere [16]. Prin gradul de asimilare al artei muzicale poate fi apreciat nivelul de cultură muzicală al unei persoane. În formarea unei culturi muzicale este necesară acumularea experienţei de receptare a muzicii, care se întregește prin refleflecții. Muzica nu poate exista în afara percepţiei. Orice formă de comunicare cu muzica, orice activitate muzicală ne dezvoltă simţul muzical, sentimentul muzical, inteligenţa muzicală, conştiinţa muzicală etc. Pe lângă pasiunea pentru muzică, capacitatea de a o audia, interpreta, simţi, cultura muzicală presupune neapărat şi un sistem de cunoştinţe: cunoştinţe care contribuie la formarea unei viziuni integre despre arta muzicală şi cunoştinţe care ajută la cercetarea muzicii, la perceperea imaginii muzicale. Muzica ne deşteaptă emoţii puternice, ea invită şi predispune la meditaţie şi la surprinderea directă a înţelesului. Emoţiile provocate de creaţia artistică pot servi drept unul din indicele de cunoaştere a fenomenului artistic. Însă din acestea nu rezultă că scopul artei se reduce la o simplă excitaţie emoţională. În practica educaţiei muzicale s-au conturat şapte trepte în procesul de cunoaştere a unei creaţii muzicale: I - Reacţia pur emoţională; II - Percepţia imaginativă, alcătuită din reprezentări mintale; III - Efectul muzicii asupra gândirii: meditaţii inspirate de stările sufleteşti; IV - Gândirea pur muzicală: contemplarea muzicii în realitatea ei obiectivă; V - Filozofia inerentă muzicii, eliberată de gânduri subiective; VI - Percepţia muzicii ca lume în sine; VII - Treapta existenţială: ascultarea muzicii ca necesitate vitală. [3, p.130]. La treapta a patra ascultarea muzicii devine act veritabil de cunoaştere, când muzica este percepută ca fiind desprinsă de impactul ei emoţional şi intelectual. Astfel, principalul mijloc de investigaţie trebuie să fie ascultarea analitică [3], şi în timpul audiţiei propriu-zise, şi în timpul interpretării muzicale, şi în timpul creaţiei muzicale elementare. Arta muzicală este un proces de conştiinţă complex, ce adună emoţii, impresii, sentimente, idei. Astfel, accesul la esenţa muzicii este înlesnit prin convergenţa trăirii şi înţelegerii, sensibilului şi mentalului, desfătării şi cugetului. Trăirea emoţiei reprezintă exigenţa unei educaţii muzicale, a unei educaţii în receptarea / interpretarea muzicii, este prezentă în toate momentele actului muzicii. Prin urmare, o lecţie de educaţie muzicală trebuie să se bazeze pe următoarele forme de iniţiere în muzică: interpretare, audiţie, creaţie şi reflecţie (gîndire muzicală). Anume prin reflecţii elevul îşi va exprima/forma viziunea, gusturile, aprecierile, atitudinile pentru viaţă. Mesajul muzicii este un mijloc de formare a personalităţii şi nu doar scop în sine. „Muzica este deschidere a lumii întrebării şi a întrebătorului, prin subiectul ce se raportează la ea: omul. Sensibilizat la armonia sunetelor muzicale, omul dobândeşte o concepţie mai clară, gândeşte mai bine la ordinea şi comuniunea de care are nevoie; disciplinându-şi spiritul, se poate lumina în căutarea şi desluşirea principiului ordonator al vieţii sale, poate deveni conştient de măreţia de care el este în stare” [Ibidem, p.18]. În lanţul cunoştinţe - aptitudini - atitudini, atitudinile sunt acelea care provoacă dorinţa nesecată pentru cunoaşterea şi cercetarea artei muzicale, necesitatea de comunicare spirituală şi trăire a mesajului sonor-artistic. Potrivit conceptului de cultură muzicală, experienţa muzicală şi competenţa muzicală reprezintă componentele definitorii pentru formarea trăsăturilor de personalitate, care vor permite dezvoltarea unei personalităţi integrale prin intermediul educaţiei muzicale. Enumerăm aceste trăsături și elementele din care se constituie [27]:  Sensibilitate muzicală: simţul ritmului, melosului, intensităţii, modului etc.  Perceperea muzicii: auzirea/ascultarea, trăirea spirituală.  Sentimentul muzical: gust muzical, reacţie emotivă la muzică, autoexprimare emoţională prin muzică etc.  Inteligenţa muzicală: asociaţie muzicală liberă, gândire muzicală, analiză muzicală.  Motivaţia: trebuinţe, intenţii, interese. Atitudinile pentru muzică vor cuprinde: conştiinţa muzicală, concepte/convingeri despre muzică, aprecieri, evaluări, valorizări, comportamente etc. Competenţele specifice educaţiei muzicale se subordonează competenţei generale - cultura muzicală, ca parte componentă a întregii culturi spirituale. Competenţa generală -Cultura muzicală Figura № 7 . Traseul de formare a competenţei muzicale. Cultura muzicală, ca parte componentă a întregii culturi spirituale - reprezintă competenţa generală a disciplinei Educaţie muzicală în învăţămîntul general preuniversitar. Competenţele specifice educaţiei muzicale delimitează trasele de cunoaştere a muzicii ca artă şi posibilităţile de educaţie a elevilor prin intermediul artei muzicale. Competenţele specifice conturează ponderea activităţilor de audiţie, interpretare, creaţie şi reflecţie în cadrul unei lecţii. Este important, ca reflecţia să fie percepută ca un element imanent al activităţilor muzicale practice (de cînt, interpretare la instrumentele muzicale, audiţie, creaţie muzicală elementară). În concluzie, formarea competenţelor muzicale este în funcţie de ansamblul de resurse implicat în procesul educaţional (trăirea emoţională a mesajului sonor-artistic, cunoştinţele muzicale şi despre muzică, aptitudinile muzicale, atitudinile pentru muzică etc.) şi contextele specifice domeniului (varietatea de activităţi muzical-didactice). VI. Proiectarea evaluării rezultatelor şcolare la educaţia muzicală Cunoaşterea muzicii este un proces complex de conştiinţă, care provoacă emoţii, impresii, sentimente şi idei în cadrul practicilor de audiţie / interpretare / creaţie. Accesul la esenţa muzicii este înlesnit de convergenţa trăirii şi înţelegerii, sensibilului şi mentalului, desfătării şi cugetului. Trăirea emoţională a muzicii reprezintă punctul de plecare al cunoaşterii artistice, care mai apoi accede spre experienţa mintală, punând în vibraţie raţiunea. Specificul cunoaşterii artistice se manifestă în caracterul ei practic şi senzitiv de receptare a fenomenului artistic; prin valoarea actului de trăire, după care urmează raţionalizarea muzicii. Trăirea emoţiei este una din exigenţele educaţie muzicale. Muzica de la sine nu educă. Fluxul de stări apărute în timpul actului muzical (de audiţie – interpretare – creaţie) poate deveni stimul pentru activitatea de educaţie. Astfel, raţiunea împlineşte cunoaşterea artistică, facilitând înţelegerea lumii sensibile a muzicii. Rezultatele şcolare, precum şi finalitatea educaţiei muzicale – cultura muzicală – sunt reprezentate prin unitatea a două componente [29]: Experienţa muzicală: trăirea afectivă în cadrul activităţilor de audiţie, interpretare, creaţie. Competenţa muzicală: cunoştinţele muzicale, cunoştinţele despre muzică, aptitudinile muzicale şi atitudinile pentru muzică. Acţiunea de evaluare la educaţia muzicală capătă relevanţă prin revendicarea explorării legilor şi principiilor artei. Un suport pentru actul de evaluare sunt principiile didactice generale şi specifice, care exprimă exigenţele procesului educaţional la educaţia muzicală: a) Principiul integrării teoriei cu practica preconizează că acţiunea de evaluare trebuie să-i pună pe elevi în situaţii faptice (interpretare – audiţie – creaţie – reflectare), prin trăirea unor stări raportate la realitate, la aspectele practice ale vieţii. Acest principiu pretinde la un dialog permanent între teoretic şi practic, la realizarea unei complementarităţi între cunoaşterea intuitivă şi cea raţională, ca modalitate sigură de sporire a cunoaşterii şi experienţei. b) Principiul accesibilităţii se centrează pe dimensionarea acţiunii de evaluare în consens cu posibilităţile psihice de vârstă şi individuale ale copiilor; prin solicitarea maximală a experienţei şi a competenţelor muzicale ale elevilor, înscrise în limitele posibilului şi necesarului. c) Principiul sistematizării şi continuităţii procesului educaţional presupune integrarea acţiunii de evaluare în procesul de predare-învăţare; asigurarea eficacităţii procesului de educaţie muzicală prin stabilirea relaţiei între logica evaluării şi logica formării culturii muzicale. d) Principiul intuiţiei cere realizarea demersului evaluativ în cadrul contactului direct al elevului cu fenomenul artistic – muzica; doar pe cale intuitivă putem aprecia prezenţa/absenţa, gradul de intensitate, dinamica trăirii mesajului muzical. e) Principiul participării active şi conştiente a elevului în activitatea de predare-învăţare-evaluare solicită menţinerea elevilor într-o stare de trezie spirituală, în care ei trăiesc sentimentul muzicii, gândesc, meditează, reflectează, merg pe calea edificării culturii muzicale personale (implicat, cointeresat, participativ). f) Principiul corelării educaţiei muzicale cu viaţa asigură realizarea condiţiei fundamentale a existenţei artei: legătura ei cu viaţa. Misiunea profesorului este de a demonstra în procesul de predare-învăţare-evaluare că legile muzicii se suprapun legilor spiritului uman, care îi dă viaţă; iar legile acestuia se suprapun legilor vieţii universale [16, p.74]. g) Principiul unităţii educaţiei, instruirii şi dezvoltării muzicale reclamă evaluarea acestora ca pe un rezultat integru, care întruchipează finalitatea acestui proces - cultura muzicală. Precum calea didactică de însuşire a muzicii trebuie să poarte amprenta specificului artei muzicale, astfel şi tehnologiile de evaluare a rezultatelor şcolare se raportează la acest specific. Experienţa educaţiei muzicale demonstrează că elevii pot studia ani în şir muzica, dar rămân până la urmă insensibili faţă de ea. Cauza acestui fenomen este realizarea demersului didactic doar la nivelul informativ-teoretic, lipsa experienţei de receptare a creaţiilor artistice, absenţa necesităţii sufleteşti de a contacta cu muzica. Învăţămintele desprinse din această situaţie didactică certifică doua aspecte demne de menţionat: 1. Cele două niveluri de realizare a educaţiei artistice - informativ-teoretic şi formativ-aplicativ, se află într-un raport de reciprocitate, completându-se unul pe altul în sensul că instruirea nu poate înlocui, ci doar asigură o mai bună receptare a muzicii, în timp ce contemplarea propriu-zisă valorifică virtuţile instruirii şi asigură realizarea scopului fundamental al educaţiei. Astfel, profesorul este chemat să aleagă tehnologiile de evaluare adecvate rezultatelor şcolare la disciplina de educaţie muzicală. 2. Trăirea emoţiei, exigenţa unei educaţii muzicale, a unei educaţii în receptarea / interpretarea muzicii, este prezentă în toate momentele actului muzicii: audiţie – interpretare – creaţie. În acest context, caracterul învăţământului artistic impune o tratare specifică a metodelor de evaluare: sunt stabilite două grupe de metode de evaluare la educaţia muzicală – metode directe şi intuitiv-indirecte. Astfel, pe lângă modalităţile de evaluare „obiectivă”, directă, care se aplică în mod special la aprecierea aspectului informativ-instructiv al procesului de învăţare (cunoştinţe, aptitudini muzicale etc.), se folosesc pe larg şi metode indirecte, tangenţiale, intuitive, care se aplică la determinarea aspectului formativ-educativ (atitudini, interese, cultura artistică etc.). Metodele de evaluare indicate pentru lecţiile de educaţie muzicală sunt următoarele [30]: I. Metode obiectiv-directe: a) probe orale: chestionarea, interviul, discuţia; b) probe scrise: extemporalul, lucrarea de control, testul; c) probe practice; II. Metode intuitiv-indirecte: observaţia (fişa de evaluare, scara de evaluare, lista de control), investigaţia, proiectul, tema pe acasă, portofoliul. Clasificarea rezultatelor şcolare conform metodelor de evaluare specifice educaţiei muzicale Evaluarea rezultatelor şcolare la educaţia muzicală prin: ▼ Metode obiectiv-directe • Cunoştinţe despre muzică (însuşirea subiectului lecţiei, date / informaţii despre autori, interpreţi, instrumente, epoci artistice, genuri muzicale etc.) •Cultura de interpretare vocală •Repertoriul de cântece •Capacitatea de analiză a muzicii după parametrii săi constitutivi •Activismul în timpul lecţiei, gradul de includere în activităţile muzicale •Capacitatea de aplicare a cunoştinţelor teoretice în activităţi muzicale practice •Nivelul de dezvoltare al aptitudinilor muzicale: a auzului melodic, modal a simţului ritmic etc. ▼ Metode intuitiv-indirecte •Atitudinea faţă de arta muzicală •Interesul, pasiunea faţă de muzică •Gradul de pătrundere interioară (sufletească) în muzică în cadrul activităţilor de interpretare / audiere/creaţie •Capacitatea de a caracteriza / aprecia imaginea muzicală din punct de vedere artistic sau valoric •Sensibilitatea sufletească, gradul trăirii mesajului muzical •Nivelul de dezvoltare a culturii artistice şi estetice generale Dat fiind faptul că educaţia muzicală şcolară presupune două niveluri: informativ- teoretic şi formativ-aplicativ, şi metodele de evaluare se clasifică potrivit naturii conţinuturilor evaluate în metode obiectiv-directe şi metode intuitiv-indirecte. În tabel se specifică constituentele cunoaşterii şi asimilării artei muzicale vizavi de metodele de evaluare recomandate de curriculumul şcolar. Metodele intuitiv-indirecte la lecţia de educaţie muzicală nu sunt indicate ca strict complementare, deoarece domeniul afectiv este determinant în formarea culturii muzicale. La educaţia muzicală prin metode tradiţionale – obiectiv-directe - pot fi evaluate cunoştinţele muzicale, cunoştinţele despre muzică, aptitudinile de interpretare, de audiţie etc., iar prin metode intuitiv-indirecte, numite şi metode alternative / complementare, poate fi evaluate astfel de rezultate şcolare, precum trăirea afectivă, atitudinile, gustul artistic, aprecierile valorice etc.). Rezultatele şcolare la educaţia muzicală reprezintă componentele culturii muzicale a elevilor, care se manifestă prin [30]: I. Trăsături de personalitate: 1.1. Sensibilitate muzicală: simţul ritmului, melosului, intensităţii, modului etc. 1.2. Perceperea muzicii: auzirea/ascultarea, trăirea spirituală. 1.3. Sentimentul muzical: gust muzical, reacţie emotivă la muzică, autoexprimare emoţională prin muzică etc. 1.4. Inteligenţa muzicală: asociaţie muzicală liberă, gândire muzicală, analiză muzicală. 1.5. Motivaţia: trebuinţe, intenţii, interese. 1.6. Atitudini: conştiinţă muzicală, concepte/convingeri despre muzică, aprecieri, evaluări, valorizări, comportamente etc. II. Cunoştinţe şi capacităţi de aplicare a cunoştinţelor în actul muzical: 2.1. Cunoştinţe muzicale: elemente de limbaj muzical, mijloace de expresie muzicală, sintaxa şi punctuaţia muzicală, forme şi genuri, creaţia muzicală ca proces, intonaţia ca sens, dezvoltarea în mesajul sonor, dramaturgia emoţională, imaginea artistică, muzica în contextul altor arte etc. 2.2. Cunoştinţe despre muzică: sferele principale de expresivitate, şcoli componistice europene, curente, stiluri, compozitori, creaţii din tezaurul muzicii naţionale/universale. 2.3. Capacităţi de aplicare a cunoştinţelor în actul muzical de: interpretare (vocală, instrumentală), audiţie (auzire, ascultare, percepere), creaţie (axată pe muzică, muzicală propriu-zisă, improvizaţii, muziciere, compunere), reflecţie (argumentarea, motivarea, caracterizarea, aprecierea artistică/valorică, atitudine etc.). În rol de criterii de evaluare calitativă la educaţia muzicală pot fi consideraţi indicii de bază care determină dobândirea (acumularea) experienţei muzicale [29]:  Participativitatea (activismul) elevilor exprimat prin: interesul şi dorinţa elevului în participare la acţiunile de învăţare; prezenţa/absenţa trăirii afective în actul muzical.  Dinamica evoluţiei elevilor exprimată prin: intensitatea sporită a trăirii afective în actul muzical (în cadrul interpretării, audiţiei, creaţiei, reflecţiei); schimbările pozitive în plan atitudinal şi comportamental. Produsul cantitativ al educaţiei muzicale se profilează în finalităţi microstructurale de referinţă, care la rândul lor reprezintă termeni comportamentali la nivel de competenţă [29]: Nr. d/o Activităţi muzicale Finalităţi microstructurale de referinţă 1 INTERPRETARE A. Interpretare vocală: B. Interpretare instrumentală: 2 AUDIŢIE 3 CREAŢIE A. Axată pe muzică B. Muzicală propriu-zisă C. Improvizaţie D. Muziciere E. Compunere 4 REFLECŢIA - poziţia corpului - respiraţia - emisia sunetului - intonaţia şi acordajul - dicţiunea - echilibrul sonor - expresivitatea - solo / ansamblu / cor - emisia sunetului - diferenţierea timbrală - solo / ansamblu / orchestră - urmărirea discursului - atenţia auditorului - tăcerea (triplă: până la audiţie, în cadrul audiţiei nemijlocite, după audiţie) - concentrarea - elemente de gramatică muzicală (valori de note, notele pe portativ, măsură, tempo, nuanţe dinamice etc.) - tehnici de îmbinare (a valorilor, a tonurilor cu diferite valori, a intonaţiilor, a nuanţelor dinamice, a gradaţiilor timbrale, a gradaţiilor de tempo etc.) - tehnici mixte - vocabular general - vocabular muzical - argumentarea / motivarea - caracterizarea muzicală - aprecierea artistică - aprecierea valorică - atitudinea personală În rol de criterii de evaluare calitativă a rezultatelor şcolare la educaţia muzicală vor fi indicii de bază care certifică formare trăsăturilor de personalitate manifestate prin [30]:  gradul de participare a elevului/elevilor în actul muzical exprimat prin interes şi dorinţa de a participa în activităţile de cânt, audiţie, creaţie, reflectare;  trăirea afectivă a elevului în actul muzical (prezenţa/absenţa şi intensitatea trăirii);  dinamica evoluţiei atitudinilor elevilor, exprimate prin aprecieri şi comportament. Factorul timp este definitoriu pentru atingerea competenţelor specifice educaţiei muzicale. Din acest considerent, notarea colectivă şi individuală se va realiza pentru aprecierea aspectului cantitativ, luând în consideraţie nu situaţia la zi, ci evoluţia aptitudinilor/cunoştinţelor muzicale exprimată prin gradul de acoperire al temelor generale. Aspectul calitativ al educaţiei muzicale – trăirea emoţională, atitudinile - vor fi evaluate potrivit următorilor indici: pentru trăire: prezenţă/absenţă, intensitate, dinamică; pentru atitudini: durată, polaritate, expresivitate. Conţinutul educaţiei muzicale este elaborat în baza principiului tematismului. Astfel, temele generale constituie şi legităţile fundamentale ale artei muzicale şi ale formării culturii muzicale, cunoaşterea cărora se rezultă cu edificarea culturii muzicale a elevilor. Acţiunea de evaluare a rezultatelor şcolare a elevilor se va axa deci nu pe aprecierea / măsurarea / notarea cunoştinţelor-capacităţilor-atitudinilor ci pe evoluţia şi gradului de formare a competenţelor muzicale a elevilor în raport cu tema generală. VII. Proiectarea didactică la educaţia muzicală Deosebim două tipuri de proiectare didactică: proiectarea de perspectivă (tematico-calendaristică, de lungă durată) şi proiectarea lecţiei/activităţii (de scurtă durată) muzicale. Care variabile intervin în alegerea variantei de lecţie la educaţia muzicală?  poziţionarea actului instructiv: începutul/mijlocul/sfârşitul temei;  caracteristicile grupului de elevi (mărimea, omogenitatea, nivelul pre-achiziţiilor în domeniul muzicii etc.); recomandările Curriculum-ului disciplinar; gradul de asigurare informaţională (material muzical, material teoretic, suport intuitiv video, acces la internet etc.; stilul de predare a profesorului. Elaborarea unui conţinut modern pentru lecţia de educaţie muzicală, din punct de vedere didactic, presupune îmbinarea unei totalităţi de materie (avînd în vedere progresele ştiinţei, interdisciplinaritatea, material informativ şi repertoriul muzical) cu cele mai recente rezultate ale cercetărilor psihologice, pedagogice şi metodice; din punct de vedere muzicologic, presupune adecvarea proceselor de învăţare a conţinuturilor potrivit specificul artei muzicale şi actului de cunoaştere artistică; din punct de vedere filosofic, presupune orientarea axiologică şi relevanţa conţinuturilor învăţării vizavi de finalitatea educaţiei muzicale – cultura muzicală ca expresie a spiritualităţii omului. Este important faptul, că simpla transpune a metodelor moderne de învăţămînt în demersul didactic nu conduce tocmai la „modernizarea” lecţiei. Toate evenimentele didactice a lecţiei de educaţie muzicală trebuie să fie subordonate legilor artei şi specificului cunoaşterii artistice. Necesitatea de a proiecta, forma şi dezvolta competenţe în cadrul procesului educaţional este astăzi unanim acceptată şi privită ca imperioasă în majoritatea sistemelor de învăţămînt. Proiectarea procesului de formare a competenţei şcolare pune accent petrei momenteimportante: fixarea obiectivelor operaţionale, organizarea procesului educaţional, stabilirea strategiilor didactice. Figura № 8. Precondiţii în proiectarea procesului de formare a competenţelor. Un proiect didacticmodernse constituiedin cinci compartimente: I. Date generale, II. Schiţa scenariului lecţiei, III. Scenariul desfăşurat al lecţiei, IV. Matricea de evaluare a rezultatelor şcolare, V. Anexe: materialul suport pentru lecţie. În proiectul lecţiei trebuie evidenţiate următoarele aspecte: - Spre ce se tinde? (competenţe, subcompetenţe, obiective), - Cum se ajunge la ceea ce se tinde? (care şi cîte conţinuturi, cu ce tehnologii didactice), - Cum vom şti că am ajuns la rezultatul proiectului? (cum vom evalua rezultatele şcolare). Model de schiţă a scenariului unei lecţii se organizează sub formă de tabel: Secvențele lecției (etapele) EVOCARE (moment organizatoric, Reactualizarea temei, verificarea temei pe acasă etc.) CĂUTAREA SENSULUI (cunoştinţe noi/ tema nouă, aprofundare în temă, consolidarea materiei etc.) REFLECŢIE (Generealizare, evaluarea rezultatelor etc.) Obiectivele operaţionale Conţinuturi de învățare şi tehnologii didactice Timp Tehnici alocat de evaluare Deoarece metodologia de formare a competenţei şcolare presupune un proces de parcurgere a patru etape succesive de formare am selectat în proiectarea didactică modelul: Modelul Evocare/ Realizarea sensului/ Reflecţii (cadrul ERR), care este un cadru integrat, care îl încurajează pe profesor să caute modalităţi de a-i încuraja pe elevi ca să înveţe activ şi de a le forma şi dezvolta competenţe specifice. Această metodă poate fi prezentată astfel: 1. Evocarea este partea de debut a lecţiei, care corelează tema şi cunoştinţele anterioare cu cele care trebuie formate. Elevii compară cunoştinţele proprii cu cele ale colegilor, reorganizează cunoştinţele anterioare într-o schemă nouă. 2. Realizarea sensului este etapa esenţială, care conduce la construirea sensurilor noi ale cunoaşterii. Are loc contactul cu noile informaţii şi experienţe. Elevii acumulează un sistem de cunoştinţe fundamentale, aplicînd şi monitorizînd propriile înţelegeri. 3. Reflecţia este etapa de conectare a noilor cunoştinţe la propriul sistem de cunoştinţe. Elevul explorează noua cunoaştere în propria sa manieră rezolvând noi sarcini de învăţare. În mod tradiţional, secvenţele/etapele de organizare tradiţională a lecţiei se constituie din elementele: captarea atenţiei, reactualizarea achiziţiilor anterioare, transmiterea conţinuturilor noi, dirijarea învăţării (fixarea/consolidarea), realizarea conexiunii inverse (feedback-ul), concluzii, tema pe acasă, evaluarea rezultatului şcolar. Aceste elemente pot fi regăsite în organizarea etapelor lecţiei potrivit modelului ERR. Menţionăm, că în final se apreciază lecţia ca atare, în forma ei vie, reală şi nu proiectul anticipativ. Profesorul urmează să conştientizeze faptul ,că succesul se pregăteşte, se organizează şi se condiţionează de un proiect didactic bine chibzuit. Propunem în continuare modele de organizare a scenariului lecţiei de Educaţie Muzicală. În linii mari, proiectul pedagogic reprezintă o matrice de specificaţie, care poate fi înfăţişată în scheme-modele sau în aspect grafic, în coloane. Pornind de la ideea, că un proiect de lecţie „oferă o perspectivă de ansamblu, globală şi completă asupra activităţii ce urmează să o desfăşurăm, toate elementele scenariului lecţiei precizează desfăşurarea secvenţială a procesului de predare-învăţare-evaluare. În acest sens, sugestia potrivit căreia orice model de proiectare este bun, dacă dă rezultatele scontate, nu este chiar cea mai adevărată. Nu există un model unic, absolut, pentru desfăşurarea lecţiei la toate disciplinele. În funcţie de perspectivele de abordare a procesului de învăţămînt (tradiţional, modern, postmodern), se structurează diverse modele de proiectare didactică. Model de schiţă a scenariului lecţiei: Etapele lecţiei 1.Moment organizatoric II. Evocarea III.Anunţarea noului conţinut IV.Realizarea sensului IV.1.Captarea atenţiei şi reactualizarea unor cunoştinţe necesare înţelegerii noului conţinut IV.2.Dirijarea învǎţǎrii IV.3.Întǎrirea retenţiei IV.4.Realizarea transferului V.Reflecţia Obţinerea performanţei VI.Încheierea activitǎţii didactice Obiective operaţionale Unităţi de conţinut/ Strategia didactică Modalităţi de evaluare BIBLIOGRAFIE SELECTIVĂ: 1. Achiri, I., Neagu, M., Evaluarea curriculumului şcolar proiectat. Ghid metodologic, Editura PIM, Iaşi, 2008. 2. Bachelard, G., La formation de l’ esprit sciectifiqui. Contribution a un psyhanalise de la connaissance abjective. 3. Bălan, G., Cum să ascultăm muzica, Bucureşti, Humanitas, 1998. 4. Bârlogeanu,L.,Psihopedagogiaartei.Polirom,2001. 5. Bârzea,C.,Artaşiştiinţaeducaţiei,Ed.DidacticăşiPedagogică.Bucureşti,1975. 6. Botgros, I., Franţuzan, L., Competenţa şcolară - un construct educaţional în dezvoltare, Ch.: Caro Print SRL, 2010. 7. Cartaleanu, T., Cosovan, O., Formarea competenţei prin strategii didactice interactive. Centrul Educaţional ProDidactica, 2008. 8. Copilu, V. Strategii de formare a competenţelor şcolare. Bucureşti: Institutul de Ştiinţe ale Educaţiei, Secţia Curriculum, 2002. 9. Cosnier,J.,Întroducereînpsihologiaemoţiilorşiasentimentelor.Polirom,2002. 10. Covey, S.R., Eficienţa în 7 trepte sau un abecedar al înţelepciunii, Editura ALLFA, Bucureşti, 2005. 11. Cristea, S., Dicţionar de pedagogie, Grupul editorial Litera, Litera-Internaţional, Chişinău-Bucureşti, 2000. 12. Croitoru, C., Competenţa didactică-nucleu al personalităţii [online], 2008. www. didactic. ro 13. Evaluarea curriculumului şcolar – perspectivă de modernizare. Chişinău, 2009 / coord. şt.: Lilia Pogolşa, Nicolae Bucun. Institutul de Ştiinţe ale Educaţiei. Ch.: IŞE, 2009. 14. Evaluarea curriculumului şcolar – perspectivă de modernizare. Chişinău, 2009 / coord. şt.: Lilia Pogolşa, Nicolae Bucun. Institutul de Ştiinţe ale Educaţiei. Ch.: IŞE, 2009. 15. Gagim, I., Omul în faţa muzicii, Bălţi, Presa Universitară Bălţeană, 2000. 16. Gagim, I., Ştiinţa şi Arta educaţiei muzicale, Editura ARC, Chişinău, 1996. 17. Gagim, I., Dimensiunea psihologică a muzicii. Iaşi, 2003. 18. Guţu, V., Achiri, I., Evaluarea curriculumului şcolar. Ghid metodologic, Institutul de Ştiinţe ale Educaţiei, Ch., 2009. 19. Guţu, V., Cadrul de referinţă al curriculumului naţional. Ghid metodologic, Editura Ştiinţa, Chişinău, 2007. 20. Guţu, V., Proiectarea didactică în învăţămîntul superior, CEP USM, Chişinău, 2007. 21. Guţu, V., Cadrul de referinţă al Curriculumului Naţional. Ghid de implimentare a curriculumului modernizat în învăţămîntul liceal. Ministerul Educaţiei şi Tineretului al Republicii Moldova, Chişinău, 2007. 22. Hadîrcă, M., Botgros I. Strategia de modernizare a curriculumului şcolar. Revista Univers Pedagogic nr. 1, 2010 pag. 9-16. 23. http://www. uqac. uqqebec. ca/zone30/Classiques_des_sciens_sociale/index. html 24. Kabalevskii, D., Cultivarea sufletului şi cugetului, Editura Lumina, Chişinău, 1987. 25. Lisievici, P., Teoria şi Metodologia Instruirii; Teoria şi Metodologia Evaluării, în „Sinteze”, Departamentul pentru Pregătirea Personalului Didactic, anii I-IV, Ed. Fundaţiei România de Mâine, Bucureşti, 2004. 26. Modernizarea standardelor şi curricula educaţionale – deschidere spre o personalitate integrală: Materialele Conf. Şt. Intern. 22-23 oct. 2009/coord. şt.: Lilia Pogolşa, Nicolae Bucun; red. şt: Aglaida Bolboceanu, Stela Cemortan, Nelu Vicol, [et al.]. – Ch.: Inst. de Ştiinţe ale Educaţiei, 2009. 27. Morari, M., Atitudinea pentru artă ca rezultat al educaţiei muzicale. În: Educaţia din perspective valorilor//Materialele Conferinţei ştiinţifice cu participare internaţională, Universitatea “1 Decembrie 1918”, 29-30 octombrie 2010, Alba Iulia, vol. II, Summa paedagogica, Editura Aeternitas, Alba Iulia, 2010, p. 72-79 28. Morari, M., Elemente de limbaj muzical, Presa universitară bălţeană, Bălţi, 2008. 29. Morari, M., Metode de evaluare la Educaţia muzicală, Univers pedagogic, № 4, Chişinău, 2004, pag. 52 -59 30. Morari M. Problema evaluării rezultatelor şcolare la educaţia muzicală. În: Artă şi Educaţie artistică. Revistă de cultură, Ştiinţă şi Practică educaţională. № 1, 2006. Bălţi. pag.54-62 31. Morari, M., Rezultatele analizei curricula disciplinară Educaţie muzicală. În: Evaluarea curriculumului şcolar – perspectivă de modernizare. Chişinău, 2009 / coord. şt.: Lilia Pogolşa, Nicolae Bucun. – Ch.: IŞE, 2009, pag.518-530 32. Neagu ,M. Teoria şi metodologia evaluării curriculiumului şcolar proiectat. Teza de doctor în pedagogie. IŞE, Chişinău, 2008. 33. Xavier, R., Manualul școlar și formarea competențelor în învățămînt, disponibil la:http://www.scribd.com/doc/16646130/Manualul-colar-i-formarea-competenelor-in-invmant SUMAR Argument 3 I. Concepţia, principiile şi structura curriculumului modernizat 4 II. Aspectele de modernizare a curricula Educaţie muzicală 8 III. Taxonomia competenţelor şcolare la educaţia muzicală 13 IV. Metodologia elaborării obiectivelor operaţionale în baza subcompetenţelor 19 V. Strategii didactice din perspectiva formării competenţelor specifice la educaţia muzicală 24 IV. Proiectarea evaluării rezultatelor şcolare la educaţia muzicală 29 VII. Proiectarea didactică la educaţia muzicală 34 Bibliografie selectivă 37 